钦定古今图书集成/明伦汇编/闺媛典/第051卷 > 邬孟妻王氏
## 钦定古今图书集成/明伦汇编/闺媛典/第051卷 > 邬孟妻王氏

按《福州府志》：“王氏，邬孟妻。性聪慧，知大义。洪武间，孟
为御史，鞫罪人。其人阚孟亡，致赂而逸，王氏急呼逻
者获之。孟尝以诖误，当伏重法，王氏击登闻鼓，乞入
为奴，赎夫罪，上特原焉。孟后竟以忤旨死，其友户部
员外郎张瑶殓孟遗骸，将为归葬，王氏使谓曰：‘幸少
留待妾’。遂沐浴自经。永乐初，旌其门。”